**Textele comunicărilor vor fi transmise până la data de 1 iulie 2021** la următoarea adresă: ileanacioarec@yahoo.com;

**Condițiile de redactare ale textelor**

**1. Forma de prezentare**

* Materialele trebuie să aibă între 8 și 24 de pagini pe formatul de mai jos (în cazul folosirii de ilustrații, acestea nu pot depăși maxim 33% din numărul total de pagini);
* Aspect pagină: B5 JIS, margini: sus-2 cm; jos-2 cm; stânga-2 cm; dreapta-2 cm
* Articolele vor fi redactate în limba română sau engleză, font Times New Roman, cu caractere de 12, spațiere la un rând, aliniere stânga-dreapta
* Notele de subsol vor fi redactate în formă continuă, font Times New Roman, cu caractere de 10, la un rând, aliniere stânga-dreapta
* Materialele vor fi însoţite de un rezumat şi 5 cuvinte
* Lucrările vor fi redactate după următoarea structură:
* **Titlul lucrării**
* **Numele autorului/autorilor și afilierea instituțională** (imediat sub numele autorului/autorilor se va nota titlul științific/gradul didactic, afilierea instituțională, adresa de e-mail).
* **Rezumat** (rezumatul va fi de 200 de cuvinte, tradus în limba engleză. Acesta trebuie să prezinte, pe scurt, obiectivele, tema abordată și concluziile lucrării. În rezumat nu se vor folosi abrevieri sau citate, nici fragmente din textul comunicării).
* **Cuvinte-cheie (**autorul/autorii trebuie să menționeze 5 cuvinte-cheie care să fie reprezentative pentru tema materialului.Cuvintele-cheie vor fi traduse în limba engleză).
* **Textul lucrării**
* Dacă lucrarea conține imagini, acestea vor fi trimise și separat, în format *jpg*. Manuscrisele însoţite de elemente grafice vor cuprinde referinţe despre dispunerea şi succesiunea acestora (de preferat, într-o anexă, la finalul textului), pentru fiecare dintre ele se va indica nr. figurii/fotografiei, ce reprezintă respectivele ilustraţii, precum şi sursa acestora.
1. **Elaborarea notelor de subsol**
* Aparatul critic al lucrării va cuprinde doar note de subsol, numerotate continuu.
* În cadrul notei de subsol, ordinea datelor este următoarea: prenumele autorului, numele, titlul lucrării (cu litere italice), volumul, locul de apariţie, editura, anul, pagina.

**Exemplu:** Georgeta Ghionea, *Istoria băncilor urbane din Oltenia, în date, statistici şi corespondenţă (1880-1948),*Târgovişte, Editura Cetatea de Scaun, 2015, pp. 25-31.

* Dacă în seria notelor se fac mai multe referiri la aceeaşi lucrare, se procedează astfel:

 - Când referirea se face imediat după prima citare a lucrării, datele sunt substituite de *Ibidem*, după care, atunci când este cazul, se menţionează pagina.

 - Când o nouă referire la aceeaşi lucrare urmează după mai multe note, se trece numele autorului, celelalte date fiind suplinite prin *op. cit.*(cu caracter italic), urmată de pagină.

 - Dacă există un autor cu mai multe lucrări citate, intercalate cu alte note, se trece numele autorului, titlul (eventual prescurtat), apoi pagina.

 - Când un autor este citat, succesiv, cu mai multe lucrări, numele este înlocuit prin Idem (sau Eadem, în caz feminin).

 - Când autorul lucrării preia un citat, nu din sursa primară ci din altă carte, se introduce menţiunea Apud.

**Exemple:**

1. Cezar Avram, *Politici Agrare în Oltenia anilor 1949-1962. Mutaţii socio-economice în satul românesc*, Craiova, Editura de Sud, 1999, pp. 59-65.
2. *Ibidem*.
3. *Ibidem*, p. 89.
4. Idem, *Construcţia europeană. Evoluţie, instituţii, programe,* Craiova, Editura Universitaria, 2003, pp. 56-58*.*
5. Apud Anca Ceaușescu, Simona Lazăr, *Habitatul din Câmpia Olteniei din preistorie până la începutul epocii contemporane*, Craiova, Editura Universitaria/Bucureşti, Editura Pro Universitaria, 2013, pp. 125-127.
* Dacă este citat un studiu dintr-un periodic de specialitate, titlul studiului se notează cu litere italice, iar numele periodicului cu litere normale între ghilimele (inclusiv pentru studiile și articolele în limbă străină).

**Exemplu**: Anca Ceaușescu, *Tradiții şi obiceiuri agrare în sudul Olteniei*, în „Arhivele Olteniei”, Serie nouă, București, Editura Academiei Române, nr. 30/2016, pp. 261-272.

* În cazul în care este citat un articol publicat într-un volum de studii, titlul articolului și numele volumului se notează cu litere italice, după următorul model:

**Exemplu**: Ileana Cioarec, *Domeniul funciar al bisericii Obedeanu din Craiova*, în Lucian Dindirică, Mihaela Bărbieru (coord.), *O viaţă în slujba cercetării. In honorem Cezar Avram*, Târgovişte, Editura Cetatea de Scaun, 2016, pp. 506-513.

* În cazul menționării unei surse de arhivă, se va proceda la indicarea instituției deținătoare (poate fi folosită o abreviere după o primă menționare integrală a numelui acesteia), apoi numele fondului folosit (cu italice), numărul dosarului, anul și fila:

**Exemplu**: Arhivele Naţionale Istorice Centrale (în continuarea ANIC), fond *Ministerul Cultelor şi Instrucţunii Publice*, dos. 3/1878, f. 12.

* În cazul în care sunt citate *site*-uri de pe Internet, se va menţiona şi data accesării acestora, deoarece se presupune că un *site* poate suferi modificări periodice.

**Exemplu**: A se vedea http://madr.ro/docs/dezvoltare-rurala/rndr/buletine-tematice/PT12.pdf, accesat la 5 iunie 2020.